| Leptostráceos*Leptostraca*Rango fósil: Cámbrico - Actualidade |
| --- |
| *Nebalia bipes* |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | Crustacea |
| Clase: | Malacostraca |
| Subclase: | Phyllocarida |
| Orde: | **Leptostraca**Claus, 1880 |

 |
| Subordes |
| *Véxase o texto* |

Esquema de *Nebalia bipes* que mostra as principais características da súa anatomía externa. **1**: anténula; **2**: rostro; **3**: casca; **4**: abdome/pleon; **5**: furca; **6**: telson; **7**: pleópodos; **8**: antena; **9**: toracópodos; **10**: ollo.
A dos **leptostráceos** (*Leptostraca*) é unha orde de crustáceos da clase dos malacostráceos, a única da subclase dos filocáridos.

As súas especies, entre elas as do ben estudado xénero *Nebalia*, encóntranse en todos os océanos do mundo e adoitan considerarse que son organismos filtradores.

Crese que son os membros máis primitivos da súa clase, a dos malacostráceos, e apareceron por primeira vez no rexistro fósil durante o período Cámbrico.

Taxonomía
---------

### Descrición

A suborde foi descrita en 1904 polo zoólogo escocés, especialista en carcinoloxía, William Thomas Calman.

### Etimoloxía

O nome científico *Leptostraca* está formado pola unión dos elementos de latín científico *lept*- e -*ostraca*. O primeiro deriva do adxectivo do grego antigo λεπτός *leptós*, "fino", delgado", e o segundo do latín científico -*ostracum*, neutro tirado do grego antigo ὄστρακον ‎*óstracon*, "vasilla de barro", "anaco dunha vasilla rota", e tamén "cuncha" (de molusco ou de crustáceo). Literalmente: "os de casca fina".

### Suborde

A orde só contén unha suborde, a dos nebaliáceos (*Nebaliacea*).

Características
---------------

Os leptostráceos adoitan seren pequenos, normalmente miden de 5 a 15 mm de lonxitude.

Estes crustáceos distínguense dos demais membros da súa clase por ter sete segmentos abdominais, en lugar de seis. A súa cabeza ten ollos compostos pedunculados, dous pares de antenas (unha birrámea e outra unirrámea) e un par de mandíbulas, pero sen maxilípedos.

A casca é grande e comprende dúas valvas que cobren a cabeza e o tórax, incluíndo a maioría dos apéndices torácicos, e serve como bolsa de cría para os embrións en desenvolvemento. Os seis primeiros segmentos abdominais levan pleópodos, mentres que o sétimo ten un par de furcas caudais (apéndices abdominais en forma de forcada), que poden ser homólogas aos urópodos doutros crustáceos.

Teñan as branquias nas extremidades torácicas, pero tamén respiran a través dunha membrana respiratoria no interior da casca. Os ovos eclosionan nun estadio postlarvario que carece dunha casca totalmente desenvolvida, pero que é parecida á dos adultos.

Notas
-----

1. 1 2 3  Calman, 1904 no WoRMS. Consultado o 6 de marzo de 2022.
2. 1 2  J. K. Lowry (1999): «"Leptostraca". Crustacea, the Higher Taxa: Description, Identification, and Information Retrieval». Australian Museum. Arquivado desde o orininal o 23 de setembro de 2017. Consultado o 6 de marzo de 2022.
3. 1 2  Robert D. Barnes (1982): *Invertebrate Zoology*. Filadelfia, Pensilvania: Holt-Saunders International. ISBN 978-0-0305-6747-6, pp. 708–709.
4. 1 2  Leptostraca no *Merriam-Webster Dictionary*.
5. ↑  «O periostraco (*sic*) é unha capa delgada composta dunha sustancia (*sic*) orgánica córnea coñecida como conquiolina» en Rosa Ramonell (1985): *Guía dos mariscos de Galicia*. Vigo: Galaxia. ISBN 84-7154-506-3, páx. 25.
6. ↑  ostracum en *YourDictinorary*.
7. ↑  ostracum Arquivado 13 de maio de 2016 en Wayback Machine. en *International-Dictiorary*.
8. ↑  O termo *óstracum*, nos dous primeiros significados, úsase en arqueoloxía; no terceiro, en malacoloxía.
9. ↑  Estela C. Lopretto (30 de xullo de 2003): "Phyllocarida", en *answers.com*.
10. ↑  Franziska Knopf *et al*. (2006): "The urosome of the Pan- and Peracarida". *Contributions to Zoology* **75** (1-2): 1-21.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Leptostráceos*** |

|  |  |
| --- | --- |
|  | Wikispecies posúe unha páxina sobre:  ***Leptostráceos*** |

### Outros artigos

* Malacostráceos
* Filocáridos

|  |  |
| --- | --- |
| Control de autoridades | 
* Wd: Q127044
* BRE: 4197179
* EBID: ID
* GEC: 0119163
* LCCN: sh85076135
* MAG: 2781238932

 |

|  |  |
| --- | --- |
| Identificadores taxonómicos | 
* ADW: Leptostraca
* Dyntaxa: 3000215
* EPPO: 1LEPTO
* Fossilworks: 22221
* GBIF: 7692634
* iNaturalist: 246156
* IRMNG: 10755
* ITIS: 331680
* NBN: NBNSYS0000183496
* NCBI: 58364
* Soortenregister: 172766
* WoRMS: 146996

 |